Ахәыҷқәа рыхьчара жәларбжьаратәи амш иазкны аныҳәа рзеиҿкаан Очамчыра араион ахәыҷқәагьы.
01.06.2017
Ахәыҷқәа рыхьчара жәларбжьаратәи амш иазкны аныҳәа рзеиҿкаан Очамчыра араион ахәыҷқәагьы. Уи амҩаҧгараҟны ацхыраара ҟанаҵеит Амобилтә еимадара А-Мобаил.
636
Ахәыҷқәа рыхьчара жәларбжьаратәи амш иазкны аныҳәа рзеиҿкаан Очамчыра араион ахәыҷқәагьы. Уи амҩаҧгараҟны ацхыраара ҟанаҵеит Амобилтә еимадара А-Мобаил.
Радион Ҵәыџьба ихьӡ зху Очамчыратәи акультуратә хан аҿы аконцерт алагара акыр шагызгьы, иҭәхьан. Аныҳәа шьақәгылан ашәаҳәарақәеи, акәашарақәеи, ажәеинраалақәеи рыла. Араҟа зҽалызкааз ахәыҷқәа араион акультура аҟәша ахьӡала аҳаҭыртә бҕьыцқәа ранашьан. Ари аныҳәа еиҿнакааит Очамчыра араион акультура аҟәша. Абар уажәшьҭа хышықәсоуп ахәыҷқәа рыхьчара жәларбжьаратәи амш Очамчыра мҽхакы ҭбаала амҩаҧгара иацхраауеижьҭеи амобилтә еимадара «А - мобаил».
Ахҭыс ахьымҩаҧысуаз акультуратә хан аҩналарҭаҿы ицәыргақәҵан ахәыҷқәа рнапкымҭақәа. Дара тематикала еиуеиҧшымызт, аха зегьы еидызкылоз акәны иҟан- аҭынчра атема. Араҟа иубон изызҳауа аҿар аҭынч ҧсҭазааразы ирҭахыу- ашәҭқәа , ахәмаргақәа, амра, ажәҩан иаҵәа. Ҩ- сааҭк инарзынаҧшуа ицоз аныҳәатә қәгыларақәа рнаҩс амобилтә еимадара « А- мобаил» ахьӡала аныҳәа иалахәыз ахәыҷқәа зегьы ашарикқәеи, аҵааршәи рызшан.
Алиас Корсаиа, А. Маланиа,АТ
Оцените новость:
+1
+2
+3
+4
+5
Сохраните ссылку или поделитесь с друзьями